கேள்வி: 1,2-ஈராக்சோலேன் - தயாரிப்பு பற்றி தகவல் சொல்.
பதில்: 1,2-ஈராக்சோலேனின் மைய அமைப்பிற்கான தயாரிப்பு முறைகள் வளைய புராப்பேன் வழிப்பெறுதிகளை ஒற்றை ஆக்சிசனால் ஆக்சிசனேற்றம் செய்யும் வினையை உள்ளடக்கியதாகும். மூலக்கூற்று ஆக்சிசனை பொருத்தமான வினையூக்கியுடன் சேர்த்தும் இவ்வினையை நிகழ்த்தலாம். தன்னியக்க ஆக்சிசனேற்றத்தின் பயன்பாடு, ஐதரசன் பெராக்சைடுடன் மின்னணு இடமாற்றம், பாதரசம்(II) நைட்ரேட்டுடன் சேர்த்து சூடாக்குதல், நீட்டிக்கப்பட்ட π-அமைப்புகளின் ஒளிப்பகுப்பு, பிசு-சிலில்பெராக்சைடுடம் ஓர் ஆல்க்கீன் வினை, அல்லது 2-பெர் ஐதராக்சி 4 ஆல்க்கீன் உடன் ஈரெத்திலமீன் அல்லது பாதரசம்(II) அசிடேட்டு கொண்ட ஆல்க்கீன் போன்றவையும் இதற்கான தயாரிப்பு முறைகளாகும்.
கேள்வி: 1,2-ஈராக்சோலேன் - தோற்றம் பற்றி தகவல் சொல்.
பதில்: சில வழிப்பெறுதிகள் இயற்கையாகவே தோன்றுகின்றன. உதாரணமாக கலோபில்லம் திசுபார் மம்மியா அமெரிக்கானா விதைகளிலிருந்து தோன்றுகிறது. பிளாக்கினிக் அமிலம் ஏ மற்றும் இதை ஒத்த சேர்மங்கள் பிளாகார்டிசு இன கடற்பாசிகளிலிருந்து தனிமைப்படுத்தப்பட்டன. நார்டோசினோன் என்பது செசுகிடர்பீனின் வழிப்பெறுதியாகும். இது அடினோசுமா கேருலியம் என்ற தாவரத்திலிருந்து தனிமைப்படுத்தப்பட்ட 1,2-ஈராக்சோலேன் உட்கூறுடன் உள்ளது.
கேள்வி: 1,2-ஈராக்சோலேன் - பயன்கள் குறித்து விரிவாக சொல்லுங்கள்.
பதில்: செயற்கை மற்றும் இயற்கையான ஈராக்சோலேன் வழிப்பெறுதிகள் மலேரியா எதிர்ப்பு மருந்துகளாகப் பயன்படுத்தப்படுகின்றன. பிளாக்கினிக் அமிலம் ஏ மற்றும் தொடர்புடைய சேர்மங்கள் பூஞ்சை எதிர்ப்புச் செயலைக் காட்டுகின்றன.